John Mitchell pak tassies vir Engeland | Nuus24
Kaapstad – John Mitchell, voormalige afrigter van die Lions, sal binne die "volgende 48 tot 72 uur" by die klubspan Sale Sharks, in Manchester, Engeland, aansluit, het planetrugby.com berig.Die Nieu-Seelander is aanvanklik op 'n konsultasiebasis aangestel nadat die Goue Leeus-rugbyunie (GLRU) hom geskors het en het 'n permanente afrigtingspos van die hand gewys omdat hy "onafgehandelde sake" in Suid-Afrika het.Steve Diamond, hoof- uitvoerende beampte van die klubspan, het gesê Mitchell gaan wel by die span aansluit, veral nadat hy by die Lions vrygespreek is op 'n klag van wangedrag."John is besig met onderhandelings om Suid-Afrika te verlaat en sal binne die volgende 48 tot 72 uur by ons aansluit."Diamond het die media te woord gestaan nadat Sale se wedstryd Vrydagaand teen Saracens. Sale het dié wedstryd 25-23 gewen.– Lees meer hier– Volg Nuus24Sport op Twitter